Боян Бойчев
Сливане

chitanka.info

Душите ни се сливат.

Откриват хоризонта, безкрайността,

Политат извън рамките на делника,

Извън границите на представите,

Извън всичко,

Слети.

Сърцата ни се сливат,

Откриват ритъма. И пътя,

Поемат без всякакви ограничения

Отвъд границите на забраните, свободни,

Поемат еднопосочно,

Слети.

Телата ни се сливат,

От страст и от копнеж запалени,

Желания бушуват по магистралите на сетивата,

Нежността люлее в кадифена люлка,

Телата тържествуват,

Слети.

пролетта на 2002 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.